Keskittymiä käsittelevän neuvoa-antavan komitean 90. kokouksessaan 16. tammikuuta 2001 antama Lausunto asiaan COMP/M.2097 - SCA/Metsä Tissue - liittyvästä alustavasta päätösluonnoksesta (ETA:n kannalta merkityksellinen teksti)



Virallinen lehti nro C 052 , 27/02/2002 s. 0005 - 0005



Keskittymiä käsittelevän neuvoa-antavan komitean 90. kokouksessaan 16. tammikuuta 2001 antama Lausunto asiaan COMP/M.2097 - SCA/Metsä Tissue - liittyvästä alustavasta päätösluonnoksesta (2002/C 52/03) (ETA:n kannalta merkityksellinen teksti) 1. Neuvoa-antava komitea on samaa mieltä komission kanssa siitä, että ilmoitettu toimenpide muodostaa keskittymän, jolla on sulautuma-asetuksen 1 artiklan 3 kohdassa ja 3 artiklan 1 kohdan b alakohdassa tarkoitettu yhteisönlaajuinen ulottuvuus, ja että se muodostaa myös ETA-sopimuksen mukaisen yhteistyötapauksen. 2. Neuvoa-antavan komitean enemmistö yhtyy päätösluonnoksessa esitettyihin komission määritelmiin merkityksellisistä tuotemarkkinoista. Vähemmistö katsoo, että merkkituotteina ja kauppiaiden omilla merkeillä myytävät kuluttajatuotteet muodostavat yhdet merkitykselliset tuotemarkkinat. 3. Neuvoa-antava komitea yhtyy päätösluonnoksessa esitettyihin komission määritelmiin merkityksellisistä maantieteellisistä markkinoista. 4. Neuvoa-antavan komitean enemmistö on samaa mieltä komission kanssa siitä, että keskittymä johtaisi ilmoitetussa muodossaan määräävän aseman syntymiseen merkkituotteina myytävien WC- ja talouspaperien kuluttajamarkkinoilla Tanskassa, minkä seurauksena tehokas kilpailu estyisi yhteismarkkinoilla olennaisesti sulautuma-asetuksen 2 artiklan 3 kohdassa tarkoitetulla tavalla. 5. Neuvoa-antava komitea on samaa mieltä komission kanssa siitä, että keskittymä johtaisi ilmoitetussa muodossaan a) määräävän aseman syntymiseen merkkituotteina myytävien WC- ja talouspaperien kuluttajamarkkinoilla Ruotsissa ja Norjassa, b) duopolistisen määräävän aseman syntymiseen merkkituotteina myytävien WC- ja talouspaperien kuluttajamarkkinoilla Suomessa, c) määräävän aseman syntymiseen kauppiaiden omilla merkeillä myytävien WC- ja talouspaperien kuluttajamarkkinoilla Ruotsissa ja Tanskassa, d) määräävän aseman syntymiseen WC-paperien, käsipyyhkeiden ja yleiskäyttöön tarkoitettujen pyyhintätuotteiden suurkuluttajamarkkinoilla Ruotsissa, Norjassa ja Tanskassa, e) määräävän aseman syntymiseen terveydenhoitoalan käyttöön tarkoitettujen pehmopaperituotteiden suurkuluttajamarkkinoilla Ruotsissa ja Norjassa, ja f) määräävän aseman vahvistumiseen WC-paperin, käsipyyhkeiden ja yleiskäyttöön tarkoitettujen pyyhintätuotteiden suurkuluttajamarkkinoilla Suomessa, minkä johdosta tehokas kilpailu estyisi yhteismarkkinoilla olennaisesti sulautuma-asetuksen 2 artiklan 3 kohdassa tarkoitetulla tavalla. 6. Neuvoa-antavan komitean enemmistö on samaa mieltä komission kanssa siitä, etteivät osapuolten tarjoamat sitoumukset riittäneet ratkaisemaan komission havaitsemia ongelmia. 7. Neuvoa-antavan komitean enemmistö on samaa mieltä komission kanssa siitä, että ilmoitettu keskittymä olisi julistettava yhteismarkkinoille ja ETA-sopimuksen toimintaan soveltumattomaksi. 8. Neuvoa-antava komitea kehottaa komissiota ottamaan huomioon kaikki keskustelun aikana esille tuodut näkökohdat, erityisesti ne, jotka koskevat maantieteellisten markkinoiden määritelmää. 9. Neuvoa-antava komitea suosittelee tämän lausunnon julkaisemista Euroopan yhteisöjen virallisessa lehdessä.